**Dragi moji učenici,**

neki od vas možda nisu pročitali našu obavijest objavljenu još prije dva tjedna pa ju prenosim u ovaj dokument za sve vas i vaše.

Kao prvo želim vam zahvaliti što redovito pratite web stranicu škole i marljivo rješavate zadatke.

Budući da još svima ne funkcioniraju tableti, a i internetske veze često su preopterećene, nastavu ćemo do daljnjega izvoditi na ovaj način putem web stranice škole.

Nadam se da će i Teamsi uskoro svima proraditi i da će nam biti puno lakše jer ćemo moći lakše komunicirati ako se pojavi koji problem.

Za sada je važno da nastavu pratite u skladu s vašim trenutnim mogućnostima.

Svjesna sam da je ova situacija u kojoj smo se našli nova za sve, vrlo zahtjevna, zbunjujuća i svima nam treba vremena da se priviknemo na ovakav rad za koji treba puno samodiscipline.

Da bi si olakšali rad kod kuće pokušajte se držati rasporeda sati po danima koji ste imali u školi. Dakle, za geografiju „rezervirajte“ **jedan/dva puta tjedno po 45 minuta** (jer nemaju svi razredi iste dan geografiju i u istom tjednu) 

U ovoj situaciji svi učimo i to pravu životnu školu, ali ne brinite, uz vaše roditelje i mi smo tu uz vas.

Nastavni sadržaji su nadoknadivi i sve ćemo polako obraditi.

Sada je važno zajedništvo, razumijevanje i strpljenje što su prave životne vrijednosti uz koje ćemo iz ove situacije sigurno izaći jači i kao pobjednici.

Vama i vašim obiteljima želim da budete zdravi i veseli i nadamo se da ćemo se uskoro vidjeti u školskim klupama!

**Vaša profesorica geografije Martina **

***AKTIVNOSTI ZA UČENIKE PO REDOVNOM I INDIVIDUALIZIRANOM PROGRAMU***

Ovaj tjedan je predviđen za ponavljanje našeg gradiva vezanog za lekciju koju smo odradili prošli tjedan, a to je ***Reljefna obilježja Gorske Hrvatske****.*

Vaš jedini zadatak za ovaj tjedan je riješiti u RB lekciju pod naslovom Reljefna obilježja Gorske Hrvatske (str. 84. - 86.)

Nakon što ste riješili zadatke n**e morate mi ih slati.**

***NEKOLIKO SAVIJETA:***

1. Pratite **svoj raspored koji imate u školi** i prema njemu si organizirajte vrijeme provedeno u rješavanju zadataka, prepisivanju plana ploče, ponavljanju i ostalom.

2. **Dobro čitajte upute** koje vam pišu u word dokumentima kako ne bi rješavali ili prepisivali ono što nije potrebno i time si stvarali dodatni posao, a nije bilo zadano ili potrebno riješiti odmah (poput RB za koju vam dajem više vremena, da sve možete stići i da vam se ne nagomilavaju zadaci i obveze).

3. Redovito **čitajte naše obavijesti** na web stranicama škole i u samom kanalu vašeg razreda (kanal Geografija i Općenito – za one koji ne vide kanal Geografija)

4. **na kanalu Geografija** kada ostavim obavijest, **stisnite “like”** kako bi znala jeste li pročitali obavijest ili ne, jer možda netko ima problema s internet vezom ili neke druge tehničke prirode.

3. sadržaj koji pratite (ako pratite) putem *Škole za život* na youtube kanalu ili nekog drugog kanal ne može vam štetiti, ali **ne morate raditi aktivnosti koje od vas zahtjevaju** na tim satovima, već samo ono što vam ostavim na web stranici škole.